**№1-ші дәріс**

**Германтану және романтану лингвистикалық пән ретінде**

*Кілт сөздер:* германтану, романтану салыстырмалы-тарихи әдіс және оның түрлері, германтануға, романтануға жалпы шолу жасау, басқа ғылымдар аясындағы алатын орын.

**Германтану** (лат. germanus - герман) – 1. герман халықтарының тарихын, тілі мен әдебиетінің, рухани мәдениетін зерттейтін ғылымдар жиынтығы. 2. Герман халықтарының пайда болу тарихы мен дамуын және оның диалектілері мен қазіргі жағдайын зерттейтін тіл білімінің саласы.

Герман тілдері үндіеуропа жанұясына (ҮЕС) кіреді.

ҮЕС – Евразия, Америка, Австралия және ішінара Африка аумақтарына таралған туыстас тілдердің ірі одағы. Осы жанұясына туыстас герман тілдері кіреді. Г.дың дамуына Кеңес ғалымдары В.М. Жирмунский, В.Н. Ярцева,

А.И. Смирницкий, С.Д. Кацнельсон т.б. үлес қосты. Белгілі германистер: Ф. Бопп, Р. Раск, Я. Гримм (ХIX ғ. басында).

**Романтану** 1. роман тілді халықтардың материалдық, рухани мәдиетін зерттейтін пәндер жиынтығы; 2. роман тілдері мен диалектілерінің тарихи дамуын, қазіргі жағдайын зерттейтін тіл білімінің саласы. Роман тілдерінің тегін, құрылысын сипаттап жазу орта ғасырдың соңғы кезеңінде (14 ғ.) басталған, 15 ғ.соңы мен 16 ғ.басында роман елдерінде ұлттық тілдер қалыптаса бастауына байланысты нормативті грамматикалар мен сөздіктер жасала бастаған. Роман тілдеріне француз, провансал, италян, сардин, испан, гали, каталан, португал, румын, молдаван, македон-румын, реторороман, креол және өлі тілдер: латын, оск, ортағасырлық дөрекі латын тілі, умбр, сабел тілі.

«Салыстыру» терминінің ұзақ әрі тұрақты қолданылуы салыстырмалы-тарихи тіл білімімен және салыстырылатын тілдердің туыстығын айқындаумен байланысты. Нәтижесінде «салыстыру» терминінің көлемі айтарлықтай кеңейіп, тек туыс тілдерді ғана емес, туыс емес тілдерді салыстыруда да қолданыла бастады [[1]](#footnote-1).

|  |
| --- |
| 1. Салыстырмалы-тарихи әдістің көмегімен зерттелетін тілдік материалдың таңдап алынуы белгілі бір тіл топтарының мүмкін болатын туыстығы жайлы ғылыми болжаммен байланысты. |
| 2. Салыстырмалы-тарихи талдау үшін (тілдердің тарихи даму заңдылықтарын/сәйкестіктерін анықтау, ататілдік жағдай моделін қайта құрастыру және т.т.) тілдер (семьялар, топтар) көне жазба дәстүрлердің болуына байланысты таңдалады. |
| 3. Салыстырмалы-тарихи тіл білімі әртүрлі уақыттағы тілдің жай-күйін салыстырады, сондықтан да диахрониялық болып табылады. |

Герман тілдері

*Солтүстік батыс шығыс*

Швед ағылшын гот

Дат неміс бургун

Норвегия Нидерланд вандаль

Исландия Люксембург гепид

Фарер африкаанс геруль

фриз

идиш

Сонымен, осы аталмыш дәрісте біз Сіздермен салыстырмалы-тарихи әдістің жалпы қандай түрі бар, олардың қолданысы, мәніне тоқталдық. Семинар, падаланылған әдебиеттер тізімін және СОӨЖ, СӨЖ сұрақтарын интранеттен таба аласыздар.

1. «Салыстыру» ұғымы мен терминінің туыс емес тілдерге қолданылуы «салыстырмалы типология» («салғастырмалы типологияның» орнына) тіркесінің пайда болуына әкеп соқтырды. [↑](#footnote-ref-1)